**Natječaj za dodjelu Rektorove nagrade za ak. god. 2019./2020.**

Na temelju odredbi čl. 2. *Pravilnika o dodjeli Rektorove nagrade* rektor Sveučilišta u Zagrebu prof. dr. sc. Damir Boras raspisuje Natječaj za dodjelu Rektorove nagrade za akademsku godinu 2019./2020.

**Pravo natjecanja** imaju svi studenti preddiplomskih, diplomskih, te integriranih preddiplomskih i diplomskih studija Sveučilišta u Zagrebu.

**Prijava radova za Rektorovu nagradu** obavlja se popunjavanjem odgovarajućih obrazaca na mrežnim stranicama Sveučilišta u Zagrebu Predaja radova za rektorovu nagradu.  
Studenti mogu pristupiti ovoj aplikaciji svojim AAI@EduHr elektroničkim identitetom. Ako studenti ne znaju korisničku oznaku ili zaporku, za pomoć se mogu obratiti administratoru matične ustanove.  
  
**Studenti su dužni do četvrtka 30. travnja 2020. godine do 16 sati** obaviti prijavu rada na mrežnim stranicama Sveučilišta.  
**Mentori su dužni do četvrtka 30. travnja 2020. godine do 16 sati** u odgovarajući obrazac na mrežnim stranicama Sveučilišta u Zagrebu upisati obrazloženje po čemu predloženi rad udovoljava kriterijima izvrsnosti.

**Studenti su dužni do četvrtka 07. svibnja 2020. do 12 sati predati u Pisarnicu TTF-a ispis cijelog prijavljenog rada (uključujući i obrazloženje mentora) u dva primjerka i CD** s istim, na ime *Povjerenstvo za ocjenu izvrsnosti znanstvenog i umjetničkog rada studenata Sveučilišta u Zagrebu Tekstilno-tehnološkog fakulteta u akad. god. 2019./2020*.  
**Dodatno, prijave trebaju sadržavati i dokaznice za ostale elemente ocjenjivanja** u skladu s objavljenim Kriterijima TTF-a za vrednovanja izvrsnosti radova za dodjelu Rektorove nagrade.

Natječaj i Pravilnik nalaze se u privitku, a također ih možete naći na sljedećoj web stranici Sveučilišta u Zagrebu: <http://www.unizg.hr/nc/vijest/article/natjecaj-za-dodjelu-rektorove-nagrade-za-ak-god-20192020/?fbclid=IwAR3Iy_HsgNj_p0P2Il2TM01pM-c-IJaXFRvsIWkNQ7RAik907cmGUKrsdSU>

Izv. prof. dr. dr. sc. Iva Rezić, prodekanica za znanstvenoistraživački rad